作者:無名氏
標題:中呂・普天樂
內容:夜深沉，秋瀟灑。風篩檻竹，霧鎖窗紗。繡幕垂，朱扉亞。霜落梧桐雕闌謝，月明天啼殺宮鴉。香鎖寶鴨，簾敲玉馬，燈謝瑤花。海棠嬌，梨花嫩。春妝成媚色，玉扌若就精神。柳眉顰翡翠彎，杏臉膩姻脂暈。款步香塵雙鴛印，立東風一片巫雲。淹的轉身，嘻的喑啞，參的銷魂。木犀風，梧桐月。珠簾鸚鵡，繡枕胡蝶。玉人嬌一晌歡，碧醞釀十分悅。斷角疏鍾淮南夜，撼西風喚起離別。知他是團圓也夢也，歡娛也醉也，煩惱也醒也。大德天壽賀詞鳳凰朝，麒麟見。明君天下，大德元年。萬乘尊，諸王宴。四海安然朝金殿，五雲樓瑞靄祥煙。群臣頓首，山呼萬歲，洪福齊天。嘲風情楚臺雲，秦樓月。雲生時月缺，月滿處雲遮。磨杆兒湯著折，炮架兒實難拽。柳寵花嬌恩情熱，識破也便是英傑。姐姐每將蝦釣鱉，哥哥每撩蜂剔蠍，婆婆每打草驚蛇。讓與您，逞僂羅。輪到咱妝痴亻亂酌。別了濃妝豔裹，拜辭了妙舞清歌。暖烘烘熱被窩，沉點點精銀顆。又道孩兒是陪錢貨，恨不的把黃金砌就鳴珂。姐姐每鑽冰取火，婆婆每指山賣磨，哥哥每擔雪填河。